HASZONKÖLCSÖN-SZERZŐDÉS

Amely létrejött egyrészről

#### Nagytarcsa Község Önkormányzata

székhelye: 2142 Nagytarcsa, Rákóczi utca 4.

képviseli: Gulyás Tamás István polgármester

adóigazgatási száma: 15730521-2-13

bankszámlaszáma: 11784009-15730521-00000000

kapcsolattartó neve: Gyurik Bernadett titkársági ügyintéző

kapcsolattartó elérhetősége: 06-28/450-204; gyurik.bernadett@nagytarcsa.hu

mint Haszonkölcsönadó (a továbbiakban: *Kölcsönadó*),

másrészről

#### Együtt Nagytarcsáért Egyesület

székhely: 2142 Nagytarcsa, Petőfi telep 8. A lh. I. em./8. a.

nyilvántartási száma: 01-02-0006239

adóigazgatási száma: 18070778-1-13

bankszámlaszáma: ……………………………….

képviseli: Huri Tamás

kapcsolattartó neve: Huri Tamás

kapcsolattartó elérhetősége: 06/30-777-3130; egyuttnagytarcsaertegyesulet@gmail.com

mint Haszonkölcsön-vevő (a továbbiakban: *Kölcsönvevő*),

harmadrészről a

#### Nagytarcsai Közszolgáltató Kft.

székhely: 2142 Nagytarcsa, Rákóczi u. 35.

képviseli: Szert István ügyv. (tel.: 06 20 3540233; e-mail: vezeto@nagytarcsaikozszolgaltato.hu)

adóigazgatási szám: 24762607-2-13

cégjegyzékszám: 13-09-166978

bankszámlaszám: 6 5100259-11385222-00000000

számlavezető: MBH Bank Nyrt.

mint Közszolgáltató (a továbbiakban: *Közszolgáltató*)

(a továbbiakban együtt: Felek) között alulírott helyen és napon a következő feltételekkel:

1. **A szerződés tárgya**
	1. Szerződő felek rögzítik, hogy kölcsönadó 1/1 tulajdoni hányad arányú, kizárólagos tulajdonát képezi az alábbi ingatlan:

természetben 2142 Nagytarcsa, Rákóczi utca 84. szám alatt található, Nagytarcsai Helyőrségi Művelődési Otthon „HEMO” elnevezésű ingatlan (a továbbiakban: ingatlan).

* 1. A Kölcsönadó ingyenesen, ellenszolgáltatás nélkül haszonkölcsönbe adja, Kölcsön-vevő haszonkölcsönbe veszi jelen szerződés 1.1. pontjában körülírt ingatlan alábbi épületrészét:
* **Nagyterem** (a továbbiakban: haszonkölcsön tárgya).
	1. A haszonkölcsön időtartama: 2024. február 24. (szombat) 16:30 –22:00 óra.
	2. A haszonkölcsön tárgyának használata Kölcsönvevő részére kizárólag az alábbi programra engedélyezett: „*Jótékonysági Póker-parti Linettért*”. Az ettől eltérő használat súlyos szerződésszegésnek minősül.
	3. Kölcsönvevő kijelenti, hogy az 1.4. pontban megjelölt rendezvényen semmilyen haszonszerző tevékenységet nem folytat és a rendezvény részvételi díjából befolyt bevétel teljes összegét – mint adományt - a program hirdetésében megjelölt leánygyermek gyógyításával/gyógyulásával járó kiadások fedezésére ajánlja fel és azt 2024. március 9. napjáig megfelelő módon igazolja a Kölcsönadónak.
	4. Kölcsönvevő kijelenti továbbá, hogy az 1.4. pontban megjelölt rendezvényen szervezett játék a hatályos jogszabályi rendelkezések alapján nem minősül szerencsejátéknak és sem egyéb, az Szjtv. hatálya alá tartozó tevékenységnek, így az illetékes hatóság felé sem engedélyeztetési, sem bejelentési kötelezettség alá nem esik.
	5. Felek rögzítik, hogy a haszonkölcsön tárgyát képező ingatlanba be-, onnan kijutással, közszolgáltatások működésével, takarítással kapcsolatos, és minden egyéb, az ingatlan rendeltetésszerű használatát lehetővé tevő feladatot Közszolgáltató lát el.
1. **Felek jogai és kötelezettségei**
2. Kölcsönadó kijelenti, hogy a szerződés hatálya alatt az ingatlan haszonkölcsön tárgyát képező épületrésze (Nagyterem) a rendeltetésszerű használatra, valamint emberi tartózkodás céljára alkalmas, annak rendeltetésszerű használata az egészséget nem veszélyezteti.
3. Kölcsönadó az ingatlan haszonkölcsön tárgyát képező épületrészét a benne található ingóságokkal, berendezésekkel együtt, a megtekintett állapotban bocsátja a Kölcsönvevő rendelkezésére.
4. Kölcsönvevő köteles az ingatlan haszonkölcsön tárgyát képező épületrészét rendeltetésének és a jelen szerződésben rögzítetteknek megfelelően, a vonatkozó tűz-, munka-, és balesetvédelmi, illetve a „HEMO MŰVELŐDÉSI HÁZ ÁTMENETI HASZNÁLATI SZABÁLYZATA” betartása mellett használni, annak rongálásától tartózkodni, valamint mindezekre az általa szervezett programon résztvevőket felhívni. Kölcsönvevő felelős minden, az általa, az ő közreműködésével, vagy a vele kapcsolatban álló harmadik személy(ek) által a haszonkölcsön időtartama alatt okozott vagy az ingatlan használata során keletkezett kárért, amelynek bekövetkezése esetén a Kölcsönadó a Kölcsönvevőtől a hiba kijavítását vagy a kár megtérítését követelheti. Kölcsönadó felelőssége kizárt bármely, a haszonkölcsön időtartama alatt, az ingatlan használata során harmadik személy(ek)nek okozott kárért.
5. Haszonkölcsönbe vevő köteles a szerződés megszűnésekor a haszonkölcsön tárgyát rendeltetésszerű használatra alkalmas állapotban a Kölcsönadó birtokába bocsátani.
6. Kölcsönvevő köteles bármely, az ingatlan haszonkölcsön tárgyát képező épületrészét, vagy a jelen szerződés teljesítését befolyásoló lényeges és/vagy váratlan eseményről a Közszolgáltatót és Kölcsönadót azonnal tájékoztatni.
7. Kölcsönvevő a haszonkölcsön tárgyát nem jogosult harmadik személy használatába adni.
8. **Vegyes rendelkezések**
	1. Felek rögzítik, hogy jelen szerződés céljának megvalósulása érdekében a Felek kötelesek egymással kölcsönösen együttműködni, és minden olyan lényeges információról tájékoztatást nyújtani egymásnak, amely a közöttük lévő jogviszonnyal kapcsolatban fontos és releváns.
	2. Felek vállalják, hogy az együttműködéshez, illetve a teljesítéshez szükséges valamennyi információt és tájékoztatást határidőben megadnak egymásnak, ennek elmulasztásából, vagy a nem megfelelő tájékoztatásból eredő kárért felelnek.
	3. A Felek rögzítik, hogy tiszteletben tartják egymás személyhez fűződő jogait, különös tekintettel a jó hírnév védelmére. Ezen szabályok megsértése esetén a sérelmet szenvedett Fél jogosult a jelen megállapodást rendkívüli felmondással/elállással, azonnali hatállyal megszüntetni.
	4. Felek kijelentik, hogy a szerződés teljesítése körében a másik Félnek átadott személyes adatok kezelésére és továbbítására az Európai Parlament és a Tanács (EU) 2016/679 Rendelete rendelkezéseiben foglaltak szerint jogosultak, továbbá kijelentik, hogy a másik Fél által részükre a megállapodás teljesítésével összefüggésben átadott személyes adatokat az e rendeletben foglalt szabályok betartásával kezelik.
	5. Jelen szerződésben nem szabályozott kérdésekben, valamint bármely a teljesítéssel kapcsolatos ellentmondás esetén a magyar jog szabályai, így különösen a Polgári Törvénykönyv vonatkozó rendelkezései az irányadók.
	6. Felek kijelentik, hogy a magyar jog hatálya alá tartozó jogi vagy természetes személyek, s hogy képviseletben nem korlátozott vezető tisztségviselőjük útján vagy személyesen a jelen szerződést jogosultak aláírni.

Jelen szerződés 4 példányban készült, melyből 1 példány a Kölcsönvevőt, 1 példány a Közszolgáltatót, 2 példány Kölcsönadót illeti meg.

Jelen szerződést Nagytarcsa Község Önkormányzatának Képviselő-testülete a …………….. határozatával hagyta jóvá, amelyet a Felek elolvastak, értelmeztek, és mint akaratukkal mindenben megegyezőt, jóváhagyólag írtak alá, továbbá példányaikat egyidejűleg átvették.

Nagytarcsa, 2024. február „…”

|  |  |  |
| --- | --- | --- |
| ………………………………….. | ………………………………….. | ………………………………….. |
| **Nagytarcsa Község Önkormányzata**(képv.: Gulyás Tamás István polgármester) | **Együtt Nagytarcsáért Egyesület**(képv.: Huri Tamás elnök) | **Nagytarcsai Közszolgáltató Kft.**(képv.: Szert István ügyvezető) |
| *Kölcsönadó* | *Kölcsönvevő* | *Közszolgáltató* |